पाएं अपने शहर की ताज़ा ख़बरें और फ्री ई-पेपरडाउनलोड करें
मैक्स केयर हॉस्पिटल में सात दिन भर्ती रही कोरोना संक्रमित महिला ने शनिवार शाम को दम तोड़ दिया। महिला के परिजनों से सात दिन में 1.25 लाख रुपए इंटर पास संचालक रवि रजक और उसके साथियों ने ऐंठे। यहां तक कि ऑक्सीजन सिलेंडर तक परिजनों से लेकर बाजार में बेच दिया। महिला के परिजनों ने बचाने के लिए बहुत प्रयास किए, दूसरे अस्पताल में भर्ती कराया लेकिन महिला की मौत हो गई। दो अन्य मरीजों की हालत गंभीर बताई जा रही है।
झांसी रोड स्थित मैक्स केयर हॉस्पिटल में क्राइम ब्रांच की टीम ने मरीजों के नाम पर प्रशासन से जारी हुए रेमडेसिविर इंजेक्शन की कालाबाजारी पकड़ी थी। संचालक रवि रजक, मेडिकल स्टोर संचालक सोनू जाटव और मोहसिन खान को पकड़ा था। संचालक के पकड़े जाने पर स्टाफ भाग गया। स्वास्थ्य विभाग ने अस्पताल में भर्ती मरीजों की सुध नहीं ली। ऐसे में अपने स्तर पर ही मरीजों के परिजन दूसरे अस्पताल लेकर भागे। अस्पताल में भर्ती शांति देव हुंदवानी की हालत गंभीर थी। इनका ऑक्सीजन लेवल 40 तक चला गया। रेमडेसिविर इंजेक्शन डॉक्टर ने लिखे लेकिन मिले नहीं। इसके चलते वृद्धा की मौत हो गई। वहीं तीनों अारोपियों को रविवार को कोर्ट में पेश किया जाएगा। जहां से उन्हें जेल भेज दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn